b"\n_START_ARTICLE_\nSal\xc3\xb3 del Llibre de Par\xc3\xads\n_START_SECTION_\nHist\xc3\xb2ria\n_START_PARAGRAPH_\nLa fira es va dur a terme per primera vegada al Grand Palais i des de 1992 hi t\xc3\xa9 lloc al Parc d'Exposicions de la Porta de Versailles._NEWLINE_En la seva edici\xc3\xb3 de 2013 va tenir Barcelona com a ciutat convidada. El programa d'actes lligat a Barcelona, ville des prodiges va tenir dos vessants: literari i professional. Els actes van tenir lloc principalment a l'estand de la ciutat de Barcelona, als espais de programaci\xc3\xb3 de la fira i als estands de diverses editorials i institucions, per\xc3\xb2 tamb\xc3\xa9 diversos equipaments de la ciutat (biblioteques i centres d'ensenyament) van acollir actes literaris. El programa literari volgu\xc3\xa9 reflectir la riquesa creativa de Barcelona, i va presentar una selecci\xc3\xb3 d'autors contemporanis d'expressi\xc3\xb3 catalana i castellana. Estigu\xc3\xa9 obert tant a la narrativa com a la poesia, el c\xc3\xb2mic, la novel\xc2\xb7la negra i la literatura infantil i juvenil. A m\xc3\xa9s a m\xc3\xa9s, s'hi van incloure cl\xc3\xa0ssics de la literatura catalana que el 2013 es s'havien publicat (o s'havien de publicar) en franc\xc3\xa8s, a vegades, per primera vegada."